Euroopa Parlamendi ja nõukogu määruse (EL) 2016/399 (millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad)) artikli 6 lõikes 4 osutatud välispiiride ületamisel nõutavate summade ajakohastatud loetelu (1)

(2021/C 102/05)

Euroopa Parlamendi ja nõukogu 9. märtsi 2016. aasta määruse (EL) nr 2016/399 (millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad)) (2) artikli 6 lõikes 4 osutatud välispiiride ületamisel nõutavate summade loetelu avaldamise aluseks on teave, mille liikmesriigid on edastanud komisjonile vastavalt Schengeni piirieeskirjade artiklile 39.

Lisaks Euroopa Liidu Teatajas avaldamisele ajakohastatakse näidiseid käsitlevat teavet kord kuus ka siseasjade peadirektoraadi veebisaidil, kus see on kõigile kättesaadav.

TŠEHHI VABARIIK

ELT C 21, 20.1.2018, lk 3 avaldatud teabe täiendamine

Nõutavad summad on sätestatud seaduse nr 326/1999 Coll., välismaalaste elamisõiguse kohta Tšehhi Vabariigi territooriumil (muudetud) paragrahvis 13 koostoimes seaduse nr 110/2006 Coll, äraelamis- ja toimetulekumiinimumi kohta (muudetud) paragrahviga 5. Need sõltuvad toimetulekumiinimumi kehtivast tasemest ja kavatsetava lühiajalise Tšehhi Vabariigi territooriumil viibimise kestusest:

— kuni 30päevase riigis viibimise korral – 0,5kordne toimetulekumiinimum (praegu, 2020. aasta detsember kehtiv summa – 2 490 CZK) iga viibimispäeva kohta, s.o 1 245 CZK päeva kohta;

— pikema kui 30päevase riigis viibimise korral – 15kordne toimetulekumiinimum (praegu, 2020. aasta detsember kehtiv summa – 2 490 CZK), s.o 37 350 CZK; nimetatud summa suureneb kahekordse toimetulekumiinimumi võrra kavatsetava riigis viibimise iga täiskuu kohta, s.o pluss 4 980 CZK iga kuu kohta;

— nooremad kui 18aastased kolmandate riikide kodanikud peavad tõendama, et neil on pool nimetatud summast.

Piisavate toimetulekuvahendite olemasolu võib hinnata kolmanda riigi kodaniku valduses oleva sularaha, krediitkaartide või reisitšekkide alusel või dokumendi alusel, mis kinnitab kas seda, et riigis viibimisega seotud teenuste eest on tasutud või seda, et neid teenuseid osutatakse tasuta. Piisavate elatusvahendite tõenduseks võivad samuti olla ülalpidamiskohustuse deklaratsioonid ja vastuvõtja garantiikirjad (Tšehhi Vabariigi politsei kinnitatud küllakutse vormis – vt Schengeni käsiraamatu lisa 33).

Riigis õppima asuv kolmanda riigi kodanik võib oma viibimisajaks piisavate vahendite olemasolu tõendamiseks esitada riigiasutuse või juriidilise isiku garantiikirja tema viibimiskulude katmise kohta summas, mis võrdub toimetulekumiinimumiga (praegu, 2020. aasta detsember kehtiv summa – 2 490 CZK) ühe kavatsetava viibimiskuu kohta, või dokumendi, milles kinnitatakse, et kõik tema õpingute ja viibimisega seotud kulud kannab vastuvõttev organisatsioon (kool). Kui garantiikirjas märgitud summa on väiksem kui nimetatud summa, on kolmanda riigi kodanik kohustatud esitama dokumendi, mis tõendab, et tal on vahendeid, ms katavad toimetulekumiinimumi (praegu, 2020. aasta detsember kehtiv summa – 2 490 CZK) ja kavatsetava viibimisaja kohta antud garantiikirjas märgitud summa vahe, kuid see summa ei ole suurem kui kuuekordne toimetulekumiinimum (praegu 14 940 CZK). Viibimisajaks vajalikke vahendeid käsitleva dokumendi võib asendada otsuse või kokkuleppega stipendiumi andmise kohta Tšehhi Vabariigile siduva rahvusvahelise lepingu alusel.

HISPAANIA

ELT C 178, 28.5.2020, lk 3 avaldatud teabe täiendamine

Peaministri kantselei 10. mai 2007. aasta korralduses PRE/1282/2007 (rahaliste vahendite kohta, mis välisriikide kodanikel Hispaaniasse sisenemiseks peavad olema) on kindlaks määratud rahasumma, mille omamist peavad kolmandate riikide kodanikud Hispaaniasse sisenemiseks tõendama.

a) Hispaanias viibimise ajal peab tõendatav igapäevane summa moodustama vähemalt 10 % brutopalga kohustuslikust alammäärast, mis korrutatakse Hispaanias viibitavate päevade arvu ja taotleja hoole all reisivate ülalpeetavate arvuga. Vastavalt 4. veebruari 2020. aasta kuninglikule dekreedile 231/2020, millega kehtestati 2020. aastaks kohustuslik miinimumpalk ja mille kehtivust pikendati 2021. aastaks, (3) on selle palga suuruseks määratud 950 eurot, mis tähendab, et tõendada tuleb, et inimese kohta omatakse päevas 95 eurot või sellega ametlikult samaväärset summat välisvaluutas. Igal juhul peab see summa moodustama 90 % brutopalga kohustuslikust alammäärast, mis tähendab, et tõendatav miinimumsumma peab olema inimese kohta 855 eurot või kujutama endast ametlikult samaväärset summat välisvaluutas, olenemata riigis viibimise kestusest.

b) Isikult võib ka nõuda, et ta tõendaks, et tal on päritoluriiki naasmiseks või kolmandatest riikidest läbisõiduks tema poolt kasutada soovitava transpordivahendi pilet või piletid, mis on nimelised, mida ei saa vormistada teise reisija nimele ja mille kuupäeva ei saa muuta.

SLOVEENIA

ELT C 247, 13.10.2006, lk 19 avaldatud teabe täiendamine

Vastavalt isikute üle piiri liikumist reguleerivaid ühenduse eeskirju (Schengeni piirieeskirjad) käsitleva määruse (EÜ) rakenduseeskirjade artiklile 2 (Uradni List RS (UL RS; Sloveenia Vabariigi ametlik väljaanne) nr 29/07) nõutakse Sloveeniasse sisenevatelt kolmanda riigi kodanikelt, et neil oleksid teatavad kindlaksmääratud elatusvahendid Sloveenias viibimise jooksul ehk seni, kuni nad pöörduvad tagasi koduriiki või reisivad kolmandasse riiki.

Nõutavate elatusvahendite tõendamiseks peab kolmanda riigi kodanik esitama ettenähtud summas sularaha, reisitšekid, rahvusvaheliselt tunnustatud deebet- või krediitkaardid, akreditiivid või muud kontrollitud tõendid selliste vahendite olemasolu kohta Sloveenias.

Kui kolmanda riigi kodanikul ei ole kindlaid elatusvahendeid (nagu kulude katmise kinnitus, garantiikiri või reisipaketi raames makstud majutus), määratakse nõutavad elatusvahendid kindlaks päevamäära põhjal.

Üksikisikute puhul on elatusvahendite päevamäär Sloveenias 70 eurot.

Vanema või seadusliku esindajaga reisiva alaealise puhul on ettenähtud summa 50 % eelmises lõigus nimetatud summast.

Eelmiste väljaannete loetelu

ELT C 247, 13.10.2006, lk 19.

ELT C 77, 5.4.2007, lk 11.

ELT C 153, 6.7.2007, lk 22.

ELT C 164, 18.7.2007, lk 45.

ELT C 182, 4.8.2007, lk 18.

ELT C 57, 1.3.2008, lk 38.

ELT C 134, 31.5.2008, lk 19.

ELT C 331, 31.12.2008, lk 13.

ELT C 33, 10.2.2009, lk 1.

ELT C 36, 13.2.2009, lk 100.

ELT C 37, 14.2.2009, lk 8.

ELT C 98, 29.4.2009, lk 11.

ELT C 35, 12.2.2010, lk 7.

ELT C 304, 10.11.2010, lk 5.

ELT C 24, 26.1.2011, lk 6.

ELT C 157, 27.5.2011, lk 8.

ELT C 203, 9.7.2011, lk 16.

ELT C 11, 13.1.2012, lk 13.

ELT C 72, 10.3.2012, lk 44.

ELT C 199, 7.7.2012, lk 8.

ELT C 298, 4.10.2012, lk 3.

ELT C 56, 26.2.2013, lk 13.

ELT C 98, 5.4.2013, lk 3.

ELT C 269, 18.9.2013, lk 2.

ELT C 57, 28.2.2014, lk 2.

ELT C 152, 20.5.2014, lk 25.

ELT C 224, 15.7.2014, lk 31.

ELT C 434, 4.12.2014, lk 3.

ELT C 447, 13.12.2014, lk 32.

ELT C 38, 4.2.2015, lk 20.

ELT C 96, 11.3.2016, lk 7.

ELT C 146, 26.4.2016, lk 12.

ELT C 248, 8.7.2016, lk 12.

ELT C 111, 8.4.2017, lk 11.

ELT C 21, 20.1.2018, lk 3.

ELT C 93, 12.3.2018, lk 4.

ELT C 153, 2.5.2018, lk 8.

ELT C 186, 31.5.2018, lk 10.

ELT C 264, 26.7.2018, lk 6.

ELT C 366, 10.10.2018, lk 12.

ELT C 459, 20.12.2018, lk 38.

ELT C 140, 16.4.2019, lk 7.

ELT C 178, 28.5.2020, lk 3.

(1) Vt eelmiste väljaannete loetelu käesoleva ajakohastatud loetelu lõpus.

(2) ELT L 77, 23.3.2016, lk 1.

(3) 29. detsembri 2020 kuningliku dekreetseaduse 38/2020 lisasäte nr 6.